Velkommen til Microsoft Internet Explorer

Internettet er en samling computernetværk, der forbinder millioner af computere over hele verden, inklusive den du nu arbejder på. Internettet er samtidig en stor informationskilde, der konstant opdateres og udvides. Siden oprettelsen i 1960'erne er Internettet vokset eksponentielt og benyttes nu af millioner af brugere i virksomheder og på uddannelsesinstitutioner samt til privat brug.

Når du er tilsluttet Internettet, kan du bruge Internet Explorer til at få vist et væld af oplysninger på Internettet. Du kan også indsætte disse oplysninger i dine dokumenter eller gemme dem i en fil på computeren.

Start med at prøve at finde rundt på Internettet ved at klikke på et element i hovedvinduet i Internet Explorer.


Nye funktioner i denne version af Microsoft Internet Explorer

  For Web-browsere

  For Web-forfattere

  For administratorer af Web-steder


For Web-browsere

Det er nu mere bekvemt at gennemse Web-sider. Du kan indlæse filer fra Internettet i et separat vindue, mens du fortsætter med at gennemse andre Web-sider.

Du kan tilpasse størrelsen på den nye værktøjslinje, der indeholder hyperlinks, som giver dig hurtig og let adgang til store Internet-sider, hvis indhold opdateres regelmæssigt.

Ved hjælp af de Internet-klassifikationssystemer, der er standard for branchen, kan forældre frasortere Web-steder, der er upassende for deres børn.

Internet Explorer understøtter også ActiveX-dokumenter. Det betyder, at du kan få vist dokumenter, f.eks. Microsoft Office-filer, i Internet Explorer uden at starte et andet program, f.eks. Microsoft Word.


For Web-forfattere

Internet Explorer understøtter alle de seneste HTML-funktioner, herunder nogle funktioner, der er unikke for Internet Explorer, f.eks. rammer uden kanter, flydende rammer og HTML-typografiark.

Internet Explorer understøtter også ActiveX-kontrolelementer, som giver dig mulighed for at tilføje brugerdefinerede funktioner, f.eks. lyd, animationer og 3D-grafik.

Du kan nu bruge Visual Basic Scripting Edition og JScript til at oprette sofistikerede sider med oplysninger, der er aktive og ikke statiske.


For administratorer af Web-steder

Sikkerhedsprotokollerne SSL 2.0, SSL 3.0 og PCT garanterer ultra-sikre transaktioner via Internettet. Denne nye Internet Explorer-funktion giver dig mulighed for at foretage sikre kreditkortkøb fra et katalog på en Web-side.


Sådan vises en side på Internettet

.	Klik på en hyperlink på din startside. En hyperlink kan være et billede, et 3D-billede eller farvet tekst, der som regel er understreget.

Klik på  [image]  på værktøjslinjen, hvis du vil fortsætte til den næste side.

Klik på  [image]  på værktøjslinjen, hvis du vil vende tilbage til den forrige side.

Tip!

Du kan se, om et element på en side er en hyperlink, ved at placere musmarkøren på elementet. Hvis markørens facon ændres til en hånd, er elementet en hyperlink.


Tip til at få vist og organisere sider

Du kan få vist en side hurtigere, hvis du undlader at medtage billeder, lyde eller animationer.

Du kan annullere visningen af en side, hvis det tager for lang tid, ved at klikke på  [image]  på værktøjslinjen.

Internet Explorer holder styr på de sidste fem sider, du har fået vist. De føjes til menuen Gå til, så du let kan vende tilbage til dem.

Hvis du ofte vil se den samme side, kan det være en fordel at tilføje den i din samling af foretrukne sider eller oprette en genvej til den på skrivebordet.

Du kan gemme den aktuelle side i en fil på computeren ved at klikke på Gem som i menuen Filer.

Klik på Relaterede emner, hvis du vil have en detaljeret vejledning.

 Relaterede emner


Sådan flyttes til et bestemt sted og en bestemt side

Skriv adressen på den side, du vil åbne, i boksen "Adresse", eller klik på den nedadgående pil for at vælge adressen på listen, og tryk på ENTER.

Tip!

Klik på Nyt vindue i menuen Filer for at få vist siden i et nyt vindue, inden du skriver adressen.

Du kan også flytte til en bestemt side ved at klikke på Åbn i menuen Filer og derefter skrive adressen i tekstboksen.


Sådan vises en side, du allerede har set

Klik i menuen Gå til på den side på listen, du vil se.

Bemærk!

Denne liste tømmes, når Microsoft Internet Explorer afsluttes.

Hvis du vil se en komplet liste over alle de sider, du har fået vist i alle sessioner, skal du klikke på Åbn mappen Oversigt i menuen Gå til. Dobbeltklik derefter på den side, der skal åbnes.

 Relaterede emner


Sådan vender du tilbage til startsiden

Klik på  [image]  på værktøjslinjen.

Tip!

Klik på Værktøjslinje i menuen Vis, hvis du ikke kan se værktøjslinjen.

 Relaterede emner


Sådan ændres startsiden

1.	Vis den side, du vil se først, når du starter Microsoft Internet Explorer.

2.	Klik på Indstillinger i menuen Vis.

3.	Klik på fanen Navigation, og klik derefter på "Brug aktuel side".

Tip!

Hvis du er fortrolig med at udfærdige Web-sider, kan du prøve at oprette din egen startside med hyperlinks til dine foretrukne Web-steder.

Klik på "Brug standard", hvis du vil have vist den oprindelige startside igen.

 Relaterede emner


Sådan vises søgesiden

Klik på  [image]  på værktøjslinjen.

Tip!

Klik på Værktøjslinje i menuen Vis, hvis værktøjslinjen ikke vises.

 Relaterede emner


Sådan ændres søgesiden

1.	Vis den side, du vil bruge som søgeside.

2.	Klik på Indstillinger i menuen Vis.

3.	Klik på fanen Navigation, marker "Søgeside" på listen "Side", og klik derefter på "Brug aktuel side".

Tip!

Klik på "Brug standard", hvis du vil bruge den oprindelige søgeside.

 Relaterede emner


Sådan oprettes en samling af foretrukne sider

1.	Gå til den side, du vil føje til samlingen af foretrukne sider.

2.	Klik på Føj til foretrukne i mappen Foretrukne.

3.	Navngiv eventuelt siden.

Tip!

Hvis du vil gemme siden i en anden mappe, skal du klikke på knappen Opret i i dialogboksen Føj til foretrukne.

Hvis du vil åbne en af de foretrukne sider, skal du klikke på  [image]  på værktøjslinjen og derefter klikke på den side, du vil åbne.

Du kan holde styr på dine foretrukne sider ved at organisere dem i mapper.

 Relaterede emner


Sådan organiseres dine foretrukne sider i mapper

1.	Klik på Arranger foretrukne i menuen Web-steder.

2.	Hvis du vil oprette en ny mappe, hvor du kan lagre genveje til dine sider, skal du klikke på  [image]  , skrive en navn for mappen og derefter trykke på ENTER

3.	Træk genvejene på listen til de relevante mapper.

Tip!

Det kan være, du vil organisere dine sider efter emne. Du kan f.eks. oprette en mappe med navnet Kunstsider, hvor du gemmer oplysninger om udstillinger og anmeldelser, og en mappe kaldet Flytyper, hvor du gemmer oplysninger om, hvad der sker inden for flyvning.

Hvis antallet af genveje eller mapper gør trækning upraktisk, kan du benytte knappen Flyt i stedet.

 Relaterede emner


Sådan oprettes en genvej til en side på skrivebordet

1.	Gå til den side, du vil oprette en genvej til.

2.	Klik på Opret genvej i menuen Filer.

Tip!

Hvis vinduet Internet Explorer ikke er maksimeret, kan du oprette en genvej ved at trække en hyperlink fra vinduet Internet Explorer til den ønskede placering, f.eks. skrivebordet.

 Relaterede emner


Sådan gemmes den aktuelle side på computeren

1.	Klik på Gem som i menuen Filer.

2.	Dobbeltklik på den mappe, som siden skal gemmes i.

3.	Navngiv siden i boksen "Filnavn", og klik på Gem.

Bemærk!

Internet Explorer gemmer kun teksten på en side, ikke grafikbilleder.

 Relaterede emner


Sådan gemmes en side eller et billede, uden at det åbnes først

1.	Klik på hyperlinken for det ønskede element med højre musknap.

2.	Klik på Gem mål som.

3.	Navngiv elementet i boksen "Filnavn", og klik på Gem.

Bemærk!

Internet Explorer gemmer kun en kopi af siden eller billedet og ikke en genvej til siden eller billedet.

Du kan bruge denne metode til at indlæse en kopi af et element uden at åbne det først.

Hvis du i stedet vil gemme en kopi af en hyperlink, skal du blot trække hyperlinken til den ønskede placering, f.eks. skrivebordet. Herefter vises en genvej til Web-siden

 Relaterede emner


Sådan søges efter tekst på en side

1.	Klik på Søg (på denne side) i menuen Rediger.

2.	Skriv den tekst, du vil finde.

3.	Ret indstillingerne efter behov.

4.	Klik på Find næste.

 Relaterede emner


Sådan kopieres oplysninger fra en side til et dokument

1.	Marker de oplysninger, du vil kopiere.

Klik på Marker alt i menuen Rediger, hvis du vil kopiere indholdet af en hel side.

2.	Klik på Kopier i menuen Rediger.

3.	Åbn det dokument, hvor oplysningerne skal sættes ind, og klik på det sted i dokumentet, hvor de skal sættes ind.

4.	Klik i dokumentet på Sæt ind i menuen Rediger.

Tip!

Du kan ikke kopiere data fra en Web-side til en anden.

 Relaterede emner


Sådan ændres den måde, en side vises på

1.	Klik på Indstillinger i menuen Vis.

2.	Juster indstillingerne på fanen Generelt efter behov.

Bemærk!

Hvis du vil have hjælp til et element, skal du klikke på  [image]  øverst i dialogboksen og derefter klikke på elementet.

Visse sider bruger deres egne farver og skrifttyper i stedet for dem, du angiver.


Sådan vises tekst i større eller mindre format

1.	Peg på Skrifttyper i menuen Vis.

2.	Klik på den ønskede skriftstørrelse.

Bemærk!

Du kan også ændre skriftstørrelsen ved at klikke på  [image]  på værktøjslinjen.

Visse sider bruger deres egne skriftstørrelser i stedet for dem, du angiver.

 Relaterede emner


Sådan vises sider, som du tidligere har fået vist, hurtigere

1.	Klik på Indstillinger i menuen Vis.

2.	Klik på Avanceret, og klik derefter på Indstillinger

3.	Flyt skyderen mod højre for at oprette mere plads til midlertidigt lagrede sider.

4.	Klik på "Aldrig", hvis du vil forhindre Internet Explorer i at opdatere siderne i mappen Midlertidige Internet-filer,.

Tip!

Du kan slette de sider, der er gemt i mappen Midlertidige Internet-filer ved at klikke på "Tøm mappe". Det vil så tage længere tid at få vist siderne, fordi de åbnes fra Internettet og ikke fra harddisken.

Du kan få hjælp til et element ved at klikke på  [image]  øverst i dialogboksen og derefter klikke på elementet.

 Relaterede emner


Sådan vises sider hurtigere

1.	Klik på Indstillinger i menuen Vis, klik derefter på fanen Generelt. Fjern markeringerne i et eller flere af felterne "Vis billeder", "Afspil lyde" eller "Afspil videoer".

Tip!

Selvom markeringen i feltet "Vis billeder" eller "Afspil videoer" er fjernet, kan du få vist et enkelt billede eller en enkelt animation ved at klikke med højre musknap på ikonet for billedet eller animationen på Web-siden og derefter klikke på Vis billede.

Hvis billederne på den aktuelle side stadig vises, efter at du har fjernet markeringen i feltet "Vis billeder ", kan du skjule billederne ved at klikke på Opdater i menuen Vis.

 Relaterede emner


Sådan startes et program, når du åbner en bestemt filtype

1.	Klik på Indstillinger i menuen Vis.

2.	Klik på fanen Programmer, og klik derefter på Filtyper.

3.	Klik på Ny type, hvis du vil åbne en ny filtype, som Internet Explorer endnu ikke kender.

Hvis du vil ændre det program, der startes, når du åbner en bestemt filtype, skal du klikke på typen og derefter klikke på Rediger.

4.	Skriv en beskrivelse af filtypen, og angiv derefter indholdstype og filtypenavn.

5.	Klik på Ny for at definere en ny handling for denne filtype.

Hvis du vil ændre handlingen for en eksisterende filtype, skal du klikke på den kommando, du vil ændre, og derefter klikke på Rediger.

6.	Angiv den handling, du vil definere, f.eks. Åbn eller Udskriv, og det program, der skal udføre handlingen.

Tip!

Hjælp til et element får du ved at klikke på  [image]  øverst i dialogboksen og derefter klikke på elementet.


Sådan vises kildefilen til den aktuelle side

Klik på Kilde i menuen Vis.

Tip!

Hvis du opretter dine egne Web-sider, kan du på denne måde se, hvordan andre Web-sider er konstrueret.

Du kan redigere siden ved at gemme den på din computer og derefter foretage de ønskede ændringer. Når du har redigeret siden, kan du åbne den i Microsoft Internet Explorer og se på ændringerne.

 Relaterede emner


Sådan bruges et grafikbillede som tapet på skrivebordet

1.	Gå til den side, der indeholder det grafikbillede, du vil bruge.

2.	Klik på billedet med højre musknap, og klik derefter på Anvend som tapet på skrivebordet.


Sådan konfigureres din computer til Internet-adgang via en proxy-server

1.	Få proxy-systemadressen fra din systemadministrator.

2.	Klik på Indstillinger i menuen Vis.

3.	Klik på fanen Forbindelse.

4.	Marker afkrydsningsfeltet "Opret forbindelse gennem en proxy-server " i området "Proxy-server".

5.	Klik på Rediger proxy-indstillinger, og skriv derefter den relevante proxy-systemadresse (eller adresser), du har fået fra systemadministratoren.

Bemærk!

Microsoft Internet Explorer kan kun fungere med proxy-servere, der opfylder CERN-standarden for proxy-servere.

Hvis du bruger Windows 95, og din computer endnu ikke er konfigureret til tilslutning til lokalnetværket (LAN), skal du køre guiden Internet-forbindelse. Klik på Start, peg på Programmer, peg på Tilbehør, peg på Internet-værktøjer, og klik derefter på Tilslutning til Internettet for at starte guiden Internet-forbindelse

Hjælp til et element får du ved at klikke på  [image]  øverst i dialogboksen og derefter klikke på elementet.


Oversigt: Sikkerhed på Internettet

Internettet sender oplysninger fra computer til computer, indtil oplysningerne når målet. Når data sendes fra punkt A til punkt B, har alle computere mellem A og B mulighed for at se det, der sendes. Dette kan udgøre et sikkerhedsproblem.

Du læser f.eks. i et tøjkatalog på World Wide Web og beslutter dig for at købe en skjorte. Det kræver, at du skriver visse oplysninger i en ordreformular, bl.a. dit kreditkortnummer. Du ved, at det pågældende tøjfirma har et godt ry, så du skriver kreditkortnummeret og andre oplysninger og sender derefter den udfyldte formular. Dine oplysninger går fra computer til computer på vej til tøjfirmaet. Uheldigvis er en af computerne på ruten blevet infiltreret af uvedkommende, som overvåger de data, der går igennem computeren, indtil de ser noget interessant, f.eks. dit kreditkortnummer.

Hvor tit sker sådan noget? Det er svært at sige, men det vigtigste er, at det er teknisk muligt. Og efterhånden som Internettet vokser, vil det ske oftere og oftere.

Hvordan hjælper Microsoft Internet Explorer dig med at beskytte dine data?

Mange Internet-steder har udstyr til at forhindre, at uautoriserede personer ser data, der sendes til eller fra andre steder. Disse kaldes "sikre" steder. Internet Explorer understøtter de sikkerhedsprotokoller, som de sikre steder bruger, og derfor kan du trygt sende oplysninger til et sikkert sted. Når du ser på en side fra et sikkert sted, vises der et "lås"-ikon på statuslinjen i Internet Explorer.

Internet Explorer kan også give dig besked, når du er ved at gøre noget, der kan udgøre en sikkerhedsrisiko. Hvis du f.eks. er ved at sende dit kreditkortnummer til et ikke-sikkert sted, kan Internet Explorer advare dig om, at stedet ikke er sikkert. Hvis stedet hævder, at det er sikkert, men dets ry er blakket, advarer Internet Explorer dig om, at der er pillet ved stedet, eller at det ikke angiver sig selv korrekt. Hvis du vil angive, hvornår Internet Explorer skal advare dig, skal du klikke på Indstillinger i menuen Vis og derefter klikke på fanen Sikkerhed.

 Relaterede emner


Oversigt: Sikkerhedsbevis

Der findes to typer beviser: Et privat bevis og et Web-sted-bevis.

Et privat bevis benyttes, når du sender personlige oplysninger til godkendelse af klientprogrammer med en server, der kræver et bevis. Et privat bevis kan f.eks. indeholder oplysninger om brugernavn og adgangskode.

Et Web-sted-bevis benyttes, når et sikkert Web-sted sender Internet Explorer et bevis med oplysninger om Web-stedets sikkerhed. Et bevis udstedes til en bestemt organisation gældende for et bestemt tidsrum. Når du forsøger at åbne organisationens Web-sted, undersøger Internet Explorer gyldigheden for Internet-adressen og tidsrummet indlagt i beviset. Internet Explorer kan vise en advarsel, hvis bevisets gyldighedsperiode er udløbet. Et Web-sted-bevis kan f.eks. indeholde oplysninger om, at Web-stedet er sikkert og ægte. Dette sikrer, at intet andet Web-sted kan påtage sig det opriginale sikre Web-steds identitet.

 Relaterede emner


Sådan indstilles niveauer for hemmeligholdelse på Internettet

1.	Klik på Indstillinger i menuen Vis.

2.	Klik på fanen Sikkerhed.

3.	Klik på de ønskede indstillinger i område "Hemmeligholdelse".

Tip

Hvis du vil have hjælp til et element, skal du klikke på  [image]  øverst i dialogboksen og derefter klikke på elementet.

 Relaterede emner


Sådan vises sikkerhedsbeviser

1.	Klik på Indstillinger i menuen Vis.

2.	Klik på fanen Sikkerhed.

3.	Klik på alternativknapperner "Personlig", "Steder" og "Udgivere" i området "Beviser" for de ønskede indstillinger.

Tip!

Når du vælger disse indstillinger, benytter Internet Explorer private og Web-sted sikkerhedsbeviser, installeret på denne computer, før data udveksles mellem sikre Web-steder.

Hvis du vil have hjælp til et element, skal du klikke på  [image]  øverst i dialogboksen og derefter klikke på elementet.

 Relaterede emner


Sådan vises multimedier og andet aktivt indhold

1.	Klik på Indstillinger i menuen Vis.

2.	Klik på fanen Sikkerhed.

3.	Marker de afkrydsningsfelter, du ønsker, i området "Aktivt indhold".

Tip!

Når du vælger disse indstillinger, viser Internet Explorer automatisk elementer med aktivt indhold (f.eks. en lodret lysavis eller en animation).

Hvis du vil have hjælp til et element, skal du klikke på  [image]  øverst i dialogboksen og derefter klikke på elementet.

 Relaterede emner


En adresse på et Internet-sted begynder typisk med et protokolnavn efterfulgt af den organisation, der vedligeholder stedet. Suffikset angiver, hvilken type organisationen er. "http://www.yale.edu" angiver f.eks. en Web-server på universitetet Yale i USA. "http://www" angiver, at det er en Web-server, der benytter http-protokollen og ".edu" angiver, at Yale er en uddannelsesinstitution. Adresser på erhvervsorganisationer ender typisk på .com, og adresser på regeringsorganer på .gov. I Danmark bruges som hovedregel .dk, uanset organisationstypen. Adressen til Danmarks Radio er f.eks. www.dr.dk.

Hvis adressen er til en bestemt side, medtages specifikke oplysninger som f.eks. portnavn, det bibliotek, som siderne er placeret i, og navnet på filen med siden. Web-sider, der laves ved hjælp af HTML (HyperText Markup Language), ender ofte med filtypenavnet .htm eller .html.


Indholdstypen angiver filens MIME-type (Multipurpose Internet Mail Extension).

Med MIME-typen kan et oversigtsprogram på Internettet, f.eks. Internet Explorer, eller et postoversigtsprogram, f.eks. Microsoft Internet Mail and News, knytte en MIME-type til en filtype og angive, hvilket program der skal køres, når en bestemt type fil åbnes via Internettet.


Mange steder på Internettet kan nu kommunikere med andre, så ingen kan se, hvad du sender og modtager. Disse kaldes "sikre" steder. Når du ser på sider fra et sikkert sted, vises der et "lås"-ikon på statuslinjen i Internet Explorer. Internet Explorer kan også give dig besked, når du er ved at gøre noget, der kan udgøre en sikkerhedsrisiko.


Med en søgeside kan du på en organiseret måde finde og gå til andre Internet-steder. Mange søgesider omfatter søgefunktioner, f.eks. mulighed for at søge ved hjælp af emne eller nøgleord. Andre er blot en velorganiseret liste med hyperlinks til bestemte Internet-steder. Du kan hurtigt gå til søgesiden ved at klikke på Søg på værktøjslinjen.


Dette er den første side, der vises, når du starter Internet Explorer.

En startside kan være en side på Internettet eller en side på din computer. Du kan altid ændre startside.


Sådan bruges værktøjslinjen Hyperlinks

Klik på Hyperlinks på værktøjslinjen, og klik derefter på en eller flere af de ønskede hyperlinks.

Tip!

Links-delen af værktøjlinjen åbner bestemte Web-sider på Internettet, hvor oplysninger opdateres regelmæssigt.

Hvis du vil forstørre eller formindske hyperlinks-delen af værktøjslinjen, skal du klikke på ordet "Hyperlinks".


Sådan ændres visningen af værktøjslinjen

Du kan flytte adresse- eller hyperlinks-delen af værktøjslinjen ved at trække den op, ned, til venstre eller til højre.

Hvis du vil have mere plads på skærmen, kan du skjule teksten på knapperne på værktøjslinjen. Træk den tykke linje nederst på værktøjslinjen opad, indtil teksten på knapperne forsvinder.


Sådan sendes en genvej i en e-post-meddelelse

1.	Klik på Send til i menuen Filer.

2.	Klik på den ønskede destination.

Bemærk!

Du skal have installeret et e-post-program for at tilføje denne genvej til en e-post-meddelelse.

 Relaterede emner


Sådan søges på Internettet

Klik på  [image]  på værktøjslinjen.

De tilgængelige søgeprogrammer varierer afhængigt af din Internet-udbyder.

Tip!

Du kan altid ændre søgeside.

 Relaterede emner


Mappen Midlertidige Internet-filer er det sted på din harddisk, hvor filer gemmes, mens du ser på dem.


Genvejstaster

Visning af dokumenter

Hvis du vil	Skal du trykke på
Gå til næste side	SKIFT+TILBAGE
Gå til forrige side	TILBAGE
Have vist en genvejsmenu til en hyperlink	SKIFT+F10
Flytte mellem rammer	SKIFT+CTRL+TAB
Rulle mod begyndelsen af et dokument	PIL OP
Rulle mod slutningen af et dokument	PIL NED
Rulle mod begyndelsen af et dokument med større skridt	PGUP
Rulle mod slutningen af et dokument med større skridt	PGDN
Flytte til begyndelsen af et dokument	HOME
Flytte til slutningen af et dokument	END
Arbejde med Internet Explorer

Hvis du vil	Skal du trykke på
Opdatere den aktuelle side	F5
Stoppe indlæsningen af en side	ESC
Gå til en ny adresse	CTRL+O
Åbne et nyt vindue	CTRL+N
Gemme den aktuelle side	CTRL+S
Udskrive den aktuelle side eller aktive ramme	CTRL+P
Aktivere en markeret hyperlink	ENTER


Brug af Hjælp til handicappede i Internet Explorer

Ud over de handicapkomponenter og -tjenester, der er indbygget i Microsoft Windows, Windows NT og Windows 95, kan følgende funktioner gøre Internet Explorer lettere at bruge for handicappede:

Brug af tastaturet.  Alle funktioner i Internet Explorer kan aktiveres ved hjælp af tastaturet eller musen. Internet Explorer understøtter Dvorak-tastaturer, som sikrer let adgang til de oftest anvendte tegn.

Yderligere oplysninger om brug af tastaturet finder du under Genvejstaster i Indhold af Hjælp.

Flyt rundt i dokumentet.  Med Internet Explorer 3.0 kan du udforske World Wide Web fra tastaturet ved at bruge tasterne TAB og SKIFT+TAB til at flytte frem og tilbage mellem skærmelementer, f.eks.:

Hyperlinks, der er tekst eller grafikbilleder

Hotspots punkter på grafikkort

Adresselinjen

Rammer

Fremhævningsboks.  Når du flytter til eller klikker på en hyperlink eller et grafikbillede, vises der en ramme på en pixel omkring hyperlinken eller grafikbilledet, så du kan se, hvad der er markeret..

Justerbare skriftstørrelser.  Du kan tilpasse størrelsen af de skrifttyper, der vises på din computerskærm.

Muligheder for store kontraster.  Internet Explorer anvender ikke blot din computers indstillinger for stor kontrast; programmet giver også mulighed for videre tilpasning.


En proxy-server fungerer som sikkerhedsbarriere mellem dit interne netværk og Internettet og forhindrer andre brugere på Internettet i at anvende fortrolige oplysninger på dit interne netværk.


Sådan vises tekst med en anden skrifttype

1.	Klik på Indstillinger i menuen Vis.

2.	Klik på fanen Generelt, og klik på de ønskede skrifttyper i felterne "Proportionel skrift" og "Skrift med fast bredde".

Tip!

Nogle sider benytter forudindstillede farver og skrifttyper i stedet for angivne.

Hvis du vil have hjælp til et element, skal du klikke på  [image]  øverst i dialogboksen og derefter klikke på elementet.

 Relaterede emner


Sådan ændres antallet af sider på oversigtslisten

1.	Klik på Indstillinger i menuen Vis.

2.	Klik på fanen Navigation .

3	Ændr på antallet af dage, Internet Explorer fører oversigt over dine sider, i området "Oversigt".

Tip!

Hvis du vil have hjælp til et element, skal du klikke på  [image]  øverst i dialogboksen og derefter klikke på elementet.


Sådan benyttes pegeredskabet IntelliMouse

Du kan benytte IntelliMouse til at udføre følgende i Internet Explorer:

Hyperlink-hop. Du kan hoppe til alle hyperlink ved at pege på det og derefter "datazoome" fremad. Datazoom tilbage for at vende tilbage til forrige emne. Du datazoomer ved at holde SKIFT nede, mens du roterer hjulknappen.

Rulning: Du kan rulle gennem en Web-side ved at rotere hjulknappen frem eller tilbage.

Rulning fra rude til rude: Du kan fortsætte rulningen gennem den aktuelle Web-side ved holde hjulknappen nede, mens du flytter musen.

Tip!

Yderligere oplysninger om IntelliPoint-programmer og IntelliMouse finder du i dokumentationen til IntelliMouse.


 Du kan få hjælp til alle elementer i denne dialogboks. Klik på  [image]  øverst i dialogboksen, og klik derefter på den indstilling eller knap, du vil have hjælp til.


Angiver, at grafikbilleder skal medtages, når du får vist sider.

Det kan tage lidt tid at få vist sider, som indeholder flere grafikbilleder. Hvis du vil se siderne hurtigere, skal du kontrollere, at dette afkrydsningsfelt ikke er markeret.

Hvis dette afkrydsningsfelt ikke er markeret, kan du stadig få vist et enkelt billede ved at klikke med højre musknap på det ikon, der repræsenterer grafikbilledet og derefter klikke på Vis billede.


Angiver, at musik og andre lyde kan afspilles, når siderne vises.

Det kan tage lidt tid at få vist sider, som indeholder lydklip. Hvis du vil se siderne hurtigere, skal du sørge for, at afkrydsningen i dette felt er fjernet.

Hvis en RealAudio- eller en AVI-afspiller er installeret, kan lyden muligvis ikke slås fra.


Angiver, at videoklip og andre animationer kan afspilles, når siderne vises.

Det kan tage lidt tid at få vist sider, som indeholder videoklip eller andre animationer. Hvis du vil se siderne hurtigere, skal du kontrollere, at dette afkrydsningsfelt ikke er markeret.

Hvis dette afkrydsningsfelt ikke er markeret, kan du stadig afspille enkelte animationer ved at klikke med højre musknap på det ikon, der repræsenterer animationen og derefter klikke på Vis billede.


Klik her for at bruge de farver, du markerer, til at få vist teksten og baggrunden på en side.

Hvis dette afkrydsningsfelt ikke er markeret, bruger Internet Explorer de aktuelle farveindstillinger, der er angivet i Egenskaber for Skærm i Windows.


Angiver sidens tekst- og baggrundsfarve.

Klik i boksen for at vælge en farve, og klik derefter på den farve, du vil have.


Angiver farve for læste og ulæste hyperlinks.

Hvis du benytter en kombination af farver og understregning, er det lettere at finde dine hyperlinks.


Angiver, om alle hyperlinks på en side skal understreges.


Angiver, om standardværktøjslinjen skal vises.


 Angiver, om en værktøjslinje med foretrukne Web-steder skal vises.


Angiver, om en værktøjslinje med adresser på Web-steder, f.eks. http://www.microsoft.com/, skal vises.


Angiver, om samtlige værktøjslinjer skal vises med baggrundsgrafik.


Angiver, om navne på knapper på værktøjslinjer skal vises.


Angiver navnet på den skrifttype, der skal benyttes, når tekst med proportional afstand vises på en side.

De fleste sider indeholder tekst, der benytter denne skrifttype.


 Angiver navnet på den skrifttype med fast bredde, du vil bruge.

Nogle sider indeholder tekst, der kræver en ikke-proportional skriftttype (skrifttype med fast bredde).


Klik her for at ændre indstillinger for skrifttype og sprogstandarder.


Angiver standardsproget. Klik på det sprog på listen, du vil bruge.


Viser en liste med de tegnsæt, der er installeret på computeren. Når du har valgt tegnsæt, kan du ændre skrifttype.


Angiver navnet på den skrifttype, der skal benyttes til at vise tekst med proportional afstand på en side.

De fleste sider indeholder tekst, der benytter denne skrifttype. Hvis du vil ændre skrifttype, kan du vælge en ny på listen.


Angiver navnet på den skrifttype med fast bredde, du vil bruge.

Nogle sider indeholder tekst, der kræver en ikke-proportional skriftttype (skrifttype med fast bredde). Hvis du vil ændre skrifttype, kan du vælge en ny på listen.


Angiver, at du kan benytte standardtegnsættet MIME (Multipurpose Internet Mail Extensions) til den valgte standardskrifttype. Klik på det tegnsæt på listen, du vil bruge.


Angiver, om forbindelse til Internettet skal oprettes via en Netværk via modem-forbindelse, som du angiver.

Hvis du herefter forsøger at benytte Internettet uden først at have etableret forbindelse, vises en markør. Du kan oprette forbindelse direkte til Internettet fra markøren.

Hvis du har direkte adgang til Internettet via et lokalnetværk (LAN), kan du fjerne markeringen i dette afkrydsningsfelt.

Bemærk!  Denne indstilling er kun tilgængelig, hvis du har installeret Netværk via modem.


Viser en liste med de Netværk via modem-forbindelser, du har oprettet. Du opretter forbindelse til Internettet ved at klikke på den forbindelse, du vil bruge.

Hvis du ikke har oprettet en forbindelse, vises guiden Opret en ny forbindelse.


Klik her for at ændre telefonnummer, modem eller andre avancerede indstillinger (f.eks. oplysninger om TCP/IP-protokol) for den valgte Netværk via modem-forbindelse.


Klik her for at benytte guiden Opret en ny forbindelse til at oprette en ny Netværk via modem-forbindelse.


Angiver, om forbindelsen til Internettet skal afbrydes efter et angivet tidsrum, når computeren ikke benyttes aktivt. Klik på pilene, eller skriv et tal for at vælge antal minutter.

Du kan benytte denne indstilling til at spare på dine udgifter til Internet-forbindelser, f.eks. hvis din tjenesteudbyder opkræver timetakst.

Hvis dette afkrydsningsfelt ikke er markeret, skal du selv afbryde forbindelsen til Internettet ved at klikke på knappen Afbryd i vinduet Tilsluttet til.


Angiver, om Internet Explorer skal udføre en sikkerhedskontrol af dine adgangskodeoplysninger, før du ringer op.


Angiver, om forbindelse til Internettet skal oprettes via en proxy-server på dit lokalnetværk (LAN).

En proxy-server fungerer som en sikkerhedssluse mellem lokalnetværket og Internettet. Proxy-serveren sikrer, at andre personer ikke kan få adgang til fortrolige oplysninger på dit lokalnetværk via Internettet.


Klik her for at angive indstillinger for din proxy-server.


Her kan du skrive adresse og port-nummer på den proxy-server, du vil bruge til at oprette forbindelse til Internettet via protokollerne HTTP, Secure, FTP, Gopher og Socks.

Du skal kun benytte denne indstilling, hvis du opretter forbindelse til Internettet via en proxy-server på dit lokalnetværk (LAN). Du kan få yderligere oplysninger hos din netværksadministrator.


Angiver, om den samme proxy-server skal benyttes til at oprette forbindelse til Internettet via alle protokoller.

Kontroller, at dette afkrydsningsfelt er markeret, hvis du kun benytter én proxy-server.


Her kan du skrive de protokoller, der ikke skal benyttes med din proxy-server.

Hvis du har en computer på lokalnetværket (LAN), som du vil oprette forbindelse til, skal du skrive dens adresse i denne boks. Skriv f.eks. "John1", hvis det er computerens navn. Du kan bruge et jokertegn til at finde domæne eller værtsnavne og -adresser, f.eks. www.*.com; 128.*.240.*; *.mygroup.*; *x*.


Angiver, om proxy-serveren skal benyttes til samtlige lokale (intranet-) adresser.


Viser den side, der aktuelt vises som startside, søgeside eller en side i området Hyperlinks på værktøjslinjen.

Startsiden er den side, du får vist, hver gang du starter Internet Explorer. Du kan vende tilbage til startsiden når som helst ved at klikke på knappen   [image]  på værktøjslinjen.

Søgesiden er den side, du får vist, når du klikker på knappen  [image]  på værktøjslinjen.

Du kan også angive, at en hyperlink i området Hyperlinks påværktøjslinjen peger på en af dine foretrukne Web-sider.


Viser navnet på den side, du har valgt.


Viser sidens Internet-adressse. Hvis du vil ændre adressen, kan du skrive en ny i boksen.


Indsætter det aktuelle element som startside, søgeside eller som side i området Hyperlinks på værktøjslinjen.


Genskaber standardindstillingerne for standardstartsiden, standardsøgesiden eller standardsiden i området Hyperlinks på værktøjslinjen.


Angiver det antal dage, som Internet Explorer skal registrere allerede viste sider på listen "Oversigt".

Internet Explorer registrerer allerede viste sider i denne og forrige sessioner. Hvis du har brug for at spare diskplads, kan du gøre dette tal mindre.


Viser mappen Oversigt, der indeholder genveje til senest viste sider.


Tømmer mappen til listen "Oversigt". Denne mappe gemmer genveje til de sider, du fik vist under denne og forrige sessioner.


Angiver det Internet e-post-program, du vil bruge sammen med Internet Explorer.


Angiver det Internet-program til læsning af nyhedsgrupper (også kaldet diskussionsgrupper), du vil bruge sammmen med Internet Explorer.


Klik her, hvis du vil associere et program med en filtype for at kunne åbne eller køre en fil.


Angiver, om Internet Explorer skal blive ved med at være din standardbrowser på Internettet, selvom du installerer andet Web-browsersoftware.

Når dette afkrydsningsfelt er markeret, kontrollerer Internet Explorer, om det stadig er registreret som standardbrowser på Internettet, hver gang programmet startes. Hvis et andet program er registreret som standardbrowser, bliver du spurgt, om Internet Explorer igen skal være standardbrowser.


Klik her, hvis du vil starte Klassifikationsfilter. Hvis du har børn og gerne vil begrænse deres adgang til udvalgte oplysninger på Internettet, kan filteret være en nyttig facilitet.


Klik her, hvis du vil justere klassifikation af Web-steder i Klassifikationsfilter.


Klik her, hvis du vil have vist de private sikkerhedsbeviser, der er installeret på computeren. Disse beviser benyttes kun til klientgodkendelsesservere, der kræver privat bevis.


Klik her, hvis du vil benytte sikkerhedsbeviser afsendt fra sikre Web-steder, før du afsender data. Et sikert Web-sted afsender et bevis til Internet Explorer, med oplysninger om sikkerhed for stedet. Beviserne udstedes til en bestemt organisation for et afgrænset tidsrum. Internet Explorer bekræfter Internet-adressen i beviset, og at den aktuelle dato ligger inden for bevisets gyldighedsperiode. Hvis den aktuelle dato ligger uden for gyldighedsperioden, vises en advarsel. Visning af oplysninger udgør sjældent en sikkerhedsrisiko på samme måde som afsendelse af oplysninger, f.eks. et kreditkortnummer. Det kan derfor være praktisk at slå advarslen fra ved visning af Web-sider, og slå den til ved afsendelse af data.


Klik her for at få vist, hvem der udgiver sikkerhedsbeviser i Internet Explorer.


Angiver, om Internet Explorer automatisk skal overføre aktivt indhold til computeren. Dette gælder for animationer, multimediefiler m.m.


Angiver, om Internet Explorer automatisk skal benytte elementer med aktivt indhold, (f.eks. en lodret lysavis eller en animation).


Angiver, om Internet Explorer automatisk skal køre ActiveX-scripts fra Web-steder.


Angiver, om Internet Explorer automatisk skal køre Java(tm)-programmer.


Klik her, hvis du vil undersøge, hvordan potentielle sikkerhedsproblemer, forårsaget af Web-sider med aktivt indhold, håndteres.


Viser en liste med de sikkerhedsbeviser, der er installeret på computeren.


Klik her, hvis du vil se detaljerede oplysninger om et sikkerhedsbevis.


Klik her, hvis du vil slette det valgte bevis. Dette kan du få brug for, hvis sikkerhedsbeviset ikke længere er gyldigt, eller hvis Web-stedet ikke længere kan benyttes.


Angiver, at Internet Explorer skal acceptere og benytte et nyt sikkerhedsbevis fra det aktuelle Web-sted.


Angiver, at Internet Explorer skal acceptere, men ikke benytte et nyt sikkerhedsbevis fra det aktuelle Web-sted.


Angiver, at Internet Explorer ikke skal acceptere eller benytte et nyt sikkerhedsbevis fra det aktuelle Web-sted.


Angiver, at beskyttede oplysninger ikke skal gemmes på harddisken. Denne facilitet er nyttig, hvis du benytter Internet Explorer på en delt server og ikke ønsker, at andre brugere skal kunne se dine beskyttede oplysninger.


Angiver, at du vil sende og modtage beskyttede oplysninger via SSL2 (Secured sockets layer level 2), der er standardprotokollen for indlæsning af beskyttede oplysninger. Alle sikre Web-steder understøtter denne protokol.


Angiver, at du vil sende og modtage beskyttede oplysninger via SSL3 (Secured sockets layer level 3), der er en beskyttet protokol, som er udviklet til at være mere sikker end SSL2. Hvis du markerer dette afkrydsningsfelt, vil der være Web-sider, der muligvis ikke understøtter protokollen.


Angiver, at du vil sende og modtage beskyttede oplysninger via PCT (Private communications technology), der er en beskyttet protokol, udviklet af Microsoft, som har en større sikkerhed end SSL2. Hvis du markerer dette afkrydsningsfelt, vil der være Web-sider, der muligvis ikke understøtter protokollen.


Angiver, at du skal underrettes om mulige sikkerhedsproblemer fra et Web-sted. Aktivt indhold indlæses ikke og kan ikke vises.


Angiver, at du skal underrettes om mulige sikkerhedsproblemer fra et Web-sted. Du kan herefter vælge om aktivt indhold skal indlæses eller vises.


Angiver, at du ikke skal underrettes om mulige sikkerhedsproblemer fra et Web-sted. Aktivt indhold indlæses automatisk til din computer. Denne indstilling kan ikke anbefales.


Angiver, om du skal advares, før du sender data til et Internet-sted, som ikke er sikkert.

Når du markerer dette afkrydsningsfelt, kan du derefter angive, hvornår Internet Explorer skal advare dig.


Angiver, at du kun skal advares, når du sender mere end én tekstlinje til et Internet-sted, der ikke er sikkert.

Dette sikkerhedsniveau er ofte tilstrækkeligt til hverdagsbrug.


Angiver, at du skal have besked, hver gang du er ved at sende data, uanset mængden, til et Internet-sted, som ikke er sikkert.

Denne form for sikkerhed er normalt kun nødvendig, hvis du sender strengt fortroligt materiale, f.eks. kreditkortnumre.


Angiver, om Internet Explorer skal vise en advarsel, hvis du skifter mellem sikre og ikke-sikre Web-steder på Internettet.


Angiver, om Internet Explorer skal vise en advarsel, hvis URL-adressen i sikkerhedsbeviset for et Internet-sted er ugyldigt.


Angiver, om Internet Explorer skal vise en advarsel, hvis du modtager en "cookie" fra et Internet-sted. Hvis du f.eks. abonnerer på et onlinetidsskrift, vil Web-stedet muligvis indlæse oplysninger til din computer, så du kan identificeres, næste gang du går til det pågældende Web-sted.


Klik her, hvis du vil se mappen Midlertidige Internet-filer, der indeholder diskcachen. Diskcachen er det sted på harddisken, hvor sider gemmes, mens de ses.


Klik her, hvis du vil definere størrelsen på den diskplads, der skal være tilrådighed til de midlertidige Internet-filer, ændre placeringen af filerne, eller hvis du vil tømme mappen med midlertidige filer.


Klik her, hvis du vil definere krytografiprotokollerne.


Angiver, om der skal vises fokus rundt om den markerede grafik eller URL-adresse på en side.


Angiver, om en sides fulde Internet-adresse eller URL-adresse skal vises på statuslinjen.

Den fulde adresse til f.eks. Microsoft-hjemmeside på World Wide Web er http://www.microsoft.com/.


Angiver, om Internet Explorer skal oprette Java(tm)-programmer automatisk via den interne Java-compiler. Hvis du f.eks. besøger et Web-sted, der har Java-programmer, vil Internet Explorer oprette og køre dem automatisk.


Angiver, om en særlig slags rulning skal benyttes til at vise indhold med en forudindstillet hastighed.


Angiver, om Internet Explorer kan læse HTML (Hypertext Markup Language) på Web-steder.


Angiver, om Internet Explorer skal oprette en log over handlinger, der er udført med Java(tm)-programmer.


Angiver, at Internet Explorer skal undersøge, om siden er ændret siden sidst, når du vender tilbage til en tidligere vist side. Hvis siden indeholder ændringer, vises den og gemmes i diskcachen. Internet Explorer søger efter ændringer en gang pr. session. Hvis du markerer denne indstilling, kan det nedsætte hastigheden, når du hopper mellem viste sider.


Angiver, at Internet Explorer ikke skal undersøge, om siden er ændret siden sidst, når du vender tilbage til en tidligere vist side. Hvis du markerer denne indstilling, kan det sætte hastigheden op, når du hopper mellem viste sider.

Hvis du vil se eventuelle opdateringer til en bestemt side, når dette afkrydsningsfelt er markeret, skal du klikke på Opdater i menuen Vis.


Angiver, at Internet Explorer ikke skal undersøge, om siden er ændret siden sidst, når du vender tilbage til en tidligere vist side. Hvis du markerer denne indstilling, vil det sætte hastigheden op, når du hopper mellem viste sider.


Angiver hvor mange procent af diskpladsen, der skal benyttes til mappen Midlertidige Internet-filer.

Når du ser på en ny side på Internettet, vil Internet Explorer gemme den midlertidigt i en diskcache på hardisken. Dette gør det hurtigere at få vist sider, når du gennemser Internettet.

Hvis du afsætter meget diskplads til diskcachen, kan Internet Explorer gemme flere sider på harddisken. Hvis der ikke er meget diskplads tilbage, kan du vælge en lavere procentdel.


Klik her, hvis du vil vælge en anden mappe som diskcache.

Bemærk!  Du skal genstarte computeren, før den nye mappe kan benyttes.


Klik her, hvis du vil slette indholdet i mappen eller mapperne Midlertidige Internet-filer.

Du kan benytte denne indstilling, hvis der ikke er meget diskplads tilbage på din harddisk, og du ikke ønsker at gennemse sider, som du har fået vist tidligere.


Her kan du skrive den fulde Internet-adresse på det dokument eller mappe, du vil åbne.


Klik her, hvis du vil søge i en mappe efter en bestemt fil.


Her kan du skrive den tekst, du vil søge efter på den aktuelle side. Du kan skrive et enkelt ord eller en sætning.


Angiver, om søgningen efter den tekst, du har skrevet i boksen "Søg", skal begynde øverst på den aktuelle side. Hvis du ikke markerer dette afkrydsningsfelt, begynder Internet Explorer søgningen fra det sted, hvor du befinder dig på siden.


Angiver, om der kun skal søges efter tekst på den aktuelle side, der svarer nøjagtigt til teksten i boksen "Søg", idet der skelnes mellem store og små bogstaver.


Finder den næste forekomst af teksten på den aktuelle side.


Indstiller venstre margen på siden. Der udskrives ikke på den margen, du definerer her.


Indstiller topmargen på siden. Der udskrives ikke på den margen, du definerer her.


Indstiller højre margen på siden. Der udskrives ikke på den margen, du definerer her.


Indstiller bundmargen på siden. Der udskrives ikke på den margen, du definerer her.


Her kan du skrive sidehovedtekst, der vises venstrejusteret øverst på siden.

Hvis du vil udskrive bestemte oplysninger som en del af sidehovedet, skal du medtage følgende tegn i teksten:

Skriv	For at udskrive
&w	Vinduestitlen
&u	Sidens Internet-adresse (URL)
&d	Datoen i kort format (som angivet i International i Kontrolpanel)
&D	Datoen i langt format (som angivet i International i Kontrolpanel)
&t	Klokkeslættet i det format, som er angivet i International i Kontrolpanel
&T	Klokkeslættet i 24-timers format
&p	Det aktuelle sidetal
&P	Det samlede antal sider
&&	Et enkelt &-tegn


Her kan du skrive sidehovedtekst, som vises højrejusteret øverst på siden.

Hvis du vil udskrive bestemte oplysninger som en del af sidehovedet, skal du medtage følgende tegn i teksten:

Skriv	For at udskrive
&w	Vinduestitlen
&u	Sidens Internet-adresse (URL)
&d	Datoen i kort format (som angivet i International I Kontrolpanel)
&D	Datoen i langt format (som angivet i International I Kontrolpanel)
&t	Klokkeslættet i det format, som er angivet i International i Kontrolpanel
&T	Klokkeslættet i 24-timers format
&p	Det aktuelle sidetal
&P	Det samlede antal sider
&&	Et enkelt &-tegn


Her kan du skrive sidefodtekst, der vises venstrejusteret nederst på siden.

Hvis du vil udskrive bestemte oplysninger som en del af sidefoden, skal du medtage følgende tegn i teksten:

Skriv	For at udskrive
&w	Vinduestitel
&u	Sidens Internet-adresse (URL)
&d	Datoen i kort format (som angivet i International i Kontrolpanel)
&D	Datoen i langt format (som angivet i International i Kontrolpanel)
&t	Klokkeslættet i det format, som er angivet i International i Kontrolpanel
&T	Klokkeslættet i 24-timers format
&p	Det aktuelle sidetal
&P	Det samlede antal sider
&&	Et enkelt &-tegn


Her kan du skrive sidefodtekst, der vises højrejusteret nederst på siden.

Hvis du vil udskrive bestemte oplysninger som en del af sidefoden, skal du medtage følgende tegn i teksten:

Skriv	For at udskrive
&w	Vinduestitel
&u	Sidens Internet-adresse (URL)
&d	Datoen i kort format (som angivet i International I Kontrolpanel)
&D	Datoen i langt format (som angivet i International i Kontrolpanel)
&t	Klokkeslættet i det format, som er angivet i International i Kontrolpanel
&T	Klokkeslættet i 24-timers format
&p	Det aktuelle sidetal
&P	Det samlede antal sider
&&	Et enkelt &-tegn


Viser navnet på den side, der vises. Du kan ændre navnet. Internet Explorer opretter en genvej til denne side i mappen Web-steder.

Klik på "Opret i" for at føje genveje til en anden eller ny mappe.


Klik her, hvis du vil gemme den aktuelle side i en anden eller ny mappe.


Klik her, hvis du vil have vist dialogboksen Opret ny mappe for at angive et nyt navn til mappen Web-steder.


Viser en liste over mapper i mappen Web-steder.


Klik her, hvis du vil flytte et eller flere markerede elementer til et nyt sted.


Klik her, hvis du vil omdøbe det markerede element. Skriv det nye navn.


Sletter et eller flere markerede elementer.


Åbner det markerede element.


Lukker dialogboksen.